世界協調時間

世界協調時間，又叫做國際標準時間、協調世界時同埋世界統一時間，係目前最重要嘅全球時間協調標準。

歷史 
世界協調時間係由幾個國家嘅授時天文臺一齊發起嘅，到1963年由國際電訊諮詢委員會嘅第374號建議正式公佈實行。建議付諸實行之後，世界協調時間作過幾次調整，直到1972年為咗簡化調整程序而引入閏秒為止。目前，世界協調時間嘅定義係由國際電訊聯盟通過TF.460-6號建議《標準頻率與授時訊號發佈》所規定嘅，以原子時嘅秒為基準，又容許通過加閏秒，來彌補地球自轉減慢造成嘅時間差，或者將同格連尼治標準時間嘅時間差維持喺0.9秒之內。總部喺巴黎嘅國際地球自轉「世界協調時間」嘅法文首字母縮寫係TUC，英文首字母縮寫就係CUT，英法兩派都希望自己嘅首字母縮寫成為國際標準，於是爭論不休。1970年，喺國際電訊聯盟嘅大會上面，兩派決定妥協，用UTC。

應用 
世界協調時間將全球分成25個一般時區。由於本初子午線位於英國，所以英國嘅時間記做UTC+00:00。英國時區東邊嘅時區嘅時間一般UTC+XX:XX，每向東行一個時區就加一個鐘頭，加幾多個鐘頭就叫做「東幾區」，直到去到國際日期變更線為止；英國時區西邊嘅時區一般記做UTC-XX:XX，每向西行一個時區就減一個鐘頭，減幾多個鐘頭就叫做「西幾區」，又係直到去到國際日期變更線為止。

南極全境用UTC+00:00標準時間，但係各國嘅研究站可以跟返自己國家嘅標準時間。

特殊時區 
有啲地方嘅時間同隔離時區嘅時間相差唔係一個鐘：

法屬侯爵夫人群島：UTC-09:30；
 委內瑞拉：UTC-04:30；
 加拿大紐芬蘭：UTC-03:30/02:30；
 伊朗：UTC+03:30；
 阿富汗：UTC+04:30
 印度同斯里蘭卡：UTC+05:30；
 尼泊爾：UTC+05:45；
 緬甸：UTC+06:30；
 北韓：UTC+08:30；
 澳洲西澳洲嘅尤克拉：UTC+08:45；
 澳洲北領地同南澳洲：UTC+09:30；
 澳屬：UTC+10:30；
 澳屬諾福島同新西蘭屬漆咸群島：UTC+11:30。

時間